
Text rozhodnutia
Súd: Krajský súd Bratislava Spisová značka: 2S/197/2014 Identifikačné číslo súdneho spisu: 4014200608 Dátum vydania rozhodnutia: 01. 07. 2015 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2015:4014200608.2 Uznesenie Krajský súd v Bratislave v právnej veci v právnej veci žalobcu: V. H., Z. XX, proti žalovanému: Ministerstvo financií Slovenskej republiky, Štefanovičova 5, Bratislava, o preskúmanie zákonnosti rozhodnutia žalovaného č. MF/XXXXX/XXXX-XX zo dňa 05.05.2014, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Včas podanou žalobou sa žalobca domáhal preskúmania zákonnosti rozhodnutia žalovaného č. MF/XXXXX/XXXX-XX zo dňa 05.05.2014, ktorým bolo potvrdené odvolaním napadnuté rozhodnutie Finančného riaditeľstva Slovenskej republiky č. XXXXXXX/X/XXXXX/XXXX zo dňa 16.01.2014, ktorým bol zamietnutý návrh na obnovu konania ukončeného právoplatným rozhodnutím Finančného riaditeľstva Slovenskej republiky č. XXXXXXX/X/XXXXXXX/XXXX zo dňa 29.10.2012, ktorým bol potvrdený dodatočný platobný výmer Daňového úradu Nitra č. XXXXXXX/X/XXXXXX/XXXX zo dňa 01.03.2012. Krajský súd v Bratislave výzvou zo dňa 01.12.2014 vyzval žalobcu, aby v lehote 15 dní odo dňa doručenia výzvy predložil súdu originál plnomocenstva udeleného advokátovi na zastupovanie v tomto konaní, resp. úradne overenú fotokópiu plnej moci pod následkom zastavenia konania v zmysle § 250d ods. 3 O.s.p.. Výzva bola doručená žalobcovi dňa 30.12.2014. Žalobca podaním doručeným Krajskému súdu v Bratislave dňa 15.12.2014 požiadal o poskytnutie zoznamu advokátov, z ktorých by mohol niektorého osloviť na prevzatie zastupovania v tomto konaní, nakoľko je už starší človek, nemá vedomosti ani známeho advokáta, ktorý by ho vedel zastupovať. Krajský súd v Bratislave prípisom zo dňa 24.02.2015 oznámil žalobcovi, že zoznam advokátov je prístupný na internetovej stránke Slovenskej advokátskej komory (www.sak.sk <http://www.sak.sk>) alebo v jej sídle. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca nepreukázal splnenie podmienok ustanovených v § 250a O.s.p. o povinnom právnom zastúpení predložením plnomocenstva udeleného právnemu zástupcovi, súd v súlade s § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z. z. v znení zákona č. 33/2011). Poučenie: : Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

